A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK JELENTÉS A SCHENGENI INFORMÁCIÓS RENDSZER MÁSODIK GENERÁCIÓJÁNAK (SIS II) FEJLESZTÉSÉRŐL 2011. július – 2011. december /* COM/2012/0334 final */





TARTALOMJEGYZÉK 1........... Bevezetés....................................................................................................................... 3 2........... A projekt jelenlegi állása................................................................................................. 3 2.1. A vizsgált időszak alatt elért eredmények áttekintése............................................................... 3 2.2. A projekt befejezéséhez szükséges műszaki keret................................................................... 4 2.3. A második mérföldkőtesztelés előkészületei............................................................................ 5 2.4. Az átfogó tesztelés előkészítése.............................................................................................. 6 2.5. Előkészületek az átállásra....................................................................................................... 6 2.6. SIS II hálózat......................................................................................................................... 7 2.7. Üzemeltetési igazgatás............................................................................................................ 8 2.8. Biztonság............................................................................................................................... 8 3........... Igazgatás........................................................................................................................ 8 3.1. Pénzügyi vonatkozások.......................................................................................................... 8 3.2.1. Átfogó programirányítási tanács (GPMB).......................................................................... 10 3.2.2. A SIS-VIS bizottság (SIS II)............................................................................................ 10 3.2.3. Nemzeti tervezés és koordináció....................................................................................... 10 3.2.4. Tanács.............................................................................................................................. 10 3.2.5. Európai Parlament............................................................................................................. 10 4........... A következő jelentéstételi időszak prioritásai................................................................. 10 5........... Következtetések........................................................................................................... 10 1. Bevezetés Ez az elért eredményekről szóló jelentés bemutatja a Schengeni Információs Rendszer második generációjának (SIS II) fejlesztése és a SIS 1+-ról a SIS II-re történő átállás érdekében 2011 második félévében végzett munkát. E jelentést a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló, 2008. október 24-i 1104/2008/EK tanácsi rendelet[1] és a 2008. október 24-i 2008/839/IB tanácsi határozat[2] 18. cikkének megfelelően terjesztjük elő a Tanács és az Európai Parlament számára. 2. A projekt jelenlegi állása 2.1. A vizsgált időszak alatt elért eredmények áttekintése 2010 végén és 2011 első felében jelentős tevékenységnek lehettünk tanúi mind a központi SIS II, mind a tagállamok szintjén a központi rendszer és a nemzeti rendszerek közötti interakciót szabályozó végleges műszaki előírások végrehajtásával. Ez előfeltétel volt ahhoz, befejeződhessen a projekt műszaki fejlesztése. 2011 második felében folyamatosan haladt előre a központi és nemzeti rendszerek közötti koherencia intenzív tesztelése. Bármely más hasonló természetű IT projekthez hasonlóan az ilyen intenzív tesztelés számos problémát tárt fel mind központi, mind nemzeti szinten. A problémák forrása az alábbi három kulcsfontosságú területtel kapcsolatos: i. nemzeti szinten számos tagállam tapasztalt problémákat vagy késedelmeket a kiterjesztett megfelelőségi teszteléseik végrehajtása során. Ahhoz, hogy pótolják a meghosszabbodott tesztelési időt vagy a tesztelések végrehajtásának késedelmes megkezdését, ki kellett terjeszteni e tesztelések ütemezését; ii. központi szinten a központi rendszer minősítésével kapcsolatos tesztelés tagállamok nélkül történő elvégzése az eredetileg tervezettnél tovább tartott. Az átfogó ütemtervre gyakorolt hatást azonban kicsit később sikerült ellensúlyozni; iii. a strasbourgi francia adatközpontban (C.SIS) nem állt rendelkezésre elegendő erőforrás a SIS II projekthez, aminek következtében hosszas eszmecseréket folytattak a SIS 1+ tesztelési eszközök időben történő előkészítéséről és validálásáról, a Tanács 2009. június 4-i következtetéseiben foglaltak szerint, a második mérföldkőtesztelés elvégzésével kapcsolatban. E probléma miatt aggodalmak merültek fel, mivel behozhatatlan késedelmet okoz az átfogó ütemezésben vagy a SIS 1+ eszközökkel való felhagyást teszi szükségessé. E kérdések megoldása érdekében a Bizottság együttműködött a tagállamok szakértőivel az átfogó programirányítási tanács és a SIS-VIS bizottság keretében, hogy olyan problémaenyhítő megoldást találjon, amely lehetővé teszi többek között azt, hogy a projekt érdekelt felei megtarthassák a 2013 első negyedévére kitűzött éles indítás időpontját. A tagállamok nagytöbbsége támogatta ezt az enyhítő megoldást. 2.2. A projekt befejezéséhez szükséges műszaki keret Tesztelések E jelentéstételi időszak idejére a SIS II projekt olyan fázisba jutott, amikor is számos alapos tesztelési kampányt tudtak elvégezni a nemzeti és központi rendszerek stabilitásának, megfelelő működésének és teljesítményének igazolására. E megközelítés abból áll, hogy először külön-külön tesztelik a nemzeti és központi rendszerek komponenseit (ebben a jelentéstételi időszakban), majd együtt (a következő jelentéstételi időszakban). A nemzeti szinten szükséges technikai frissítések végrehajtását követően a tagállamok a kiterjesztett megfelelőségi tesztelési időszakban ellenőrizni kezdték, hogy nemzeti rendszereik megfelelnek-e a SIS II előírásainak. Mivel e tesztelési időszak lebonyolítása az átfogó ütemtervben tervezettnél lassabban haladt, 2012 folyamán további nemzeti tesztelést végeznek. Továbbá, két tagállam nemzeti szintű szerződéses és technikai problémák miatt nem tudta megkezdeni a tesztelést 2011-ben. E késedelmek kezelésre a Bizottság a tesztelési résidők dinamikus kezelését kezdeményezte azzal tesztelési környezetet biztosított a tagállamok számára, amint azok rendelkezésre álltak. Noha 2011 végére a kiterjesztett megfelelőségi tesztelésben bekövetkező késedelmet nem tekintették a projekt végrehajtása szempontjából kritikusnak, 2012. május 24-ig az össze tagállamnak be kell fejeznie kiterjesztett megfelelőségi tesztelési kampányát, hogy az átfogó tesztelés megkezdődhessen az átfogó ütemtervben szereplő időkeretben. Ugyanebben az időszakban központi szinten (a tagállamok nélkül végzett) minősítési teszteléseket ütemeztek elő. E tesztelési kampányt eredetileg szeptember végére tervezték, majd átütemezték és 2011. december 14-én fejezték be. A késedelmet a központi egység és a tartalék központi egység összekapcsolódásának problémája okozta, ami lelassította a két egység közötti szinkronizálást és adatcserét, valamint rontotta a teljesítményt. E nehézség megoldásához műszaki kiigazításokra volt szükség. A kiigazítások garantálták, hogy – a központi egység üzemzavara esetén – a tartalék központi egység ugyanazokat az adatokat tartalmazza, mint a központi egység. E kiigazítások jellege nem változtatta meg a rendszer műszaki előírásait, ideértve azokat is, amely a rendszer rendelkezésre állásával, ellenállóképességével és teljesítményével kapcsolatosak, és nem volt hatással a nemzeti rendszerekre. A soron következő szakaszban a központi rendszeren további minősítési teszteléseket fognak végezni számos tagállam részvételével. Ez a tervek szerint 2012. január 16-án kezdődne és 2012 első negyedévében történne. Mind a nyolc résztvevő tagállam olyannyira jó előrehaladást tett megfelelőségi tesztelésében (ami előfeltétele annak, hogy áttérhessenek a következő tesztelési fázisba), hogy nem kellett aggódni amiatt, hogy nem kezdődhetnek meg időben a tagállamokkal végzett megfelelőségi tesztelések. A tagállamok szintjén és központi szinten jelentkeződ késedelmek hatása, ahogyan azt már említettük, ellensúlyozódott a projekt ütemezésében. A Bizottság az átfogó programirányitási tanáccsal együtt megtalálta annak a módját, hogy miként lehet enyhíteni, eltüntetni vagy ellensúlyozni e késedelmek hatását annak biztosítása érdekében, hogy a SIS II élesben történő bevetésének időpontja az eredeti tervek szerint maradhasson. 2.3. A második mérföldkőtesztelés előkészületei Számos munkacsatornán jelentős előkészületek történtek a második mérföldkőtesztelés céljából. 2012 elejére tűzték a vonatkozó tesztelési eseteket részletező referenciadokumentumok időpontját. A tesztelési eredmények validálása tekintetében, és a Tanács 2009. júniusi következtetései alapján a vonatkozó tanácsi munkacsoport megbízta a SIS 1+ alvállalkozóit és a francia hatóságokat azzal, hogy végezzék el a szükséges munkát a teszteléshez szükséges C.SIS mérési eszközök validálásának és rendelkezésre állásának biztosítása érdekében. 2011. szeptemberében Franciaország (C.SIS) és a SIS 1+ alvállalkozók a munkacsoporton belül bejelentették, hogy az átfogó ütemtervben meghatározott alkalmazási területen és időkereten belül nem fogják tudni validálni és működtetni a második mérföldkőtesztelés eszközeit. Az elnökség és a Bizottság számos műszaki találkozót szervezet a C.SIS-szel és a SIS 1+ alvállalkozókkal, hogy konkrét megoldásokat találjanak, valamint a kérdést munkacsoporti szinten a Tanácsban is továbbtárgyalták. A SIS 1+ eszközök elérhetetlenségével szembesülve a Bizottság és a tagállami szakértők az összes lehetséges megoldást elemezték. A nagytöbbség azon opció felé hajlott, hogy használják a rendelkezésre álló SIS II eszközöket (azaz a Bizottság fő fejlesztési alvállalkozója és minőségbiztosítási alvállalkozója által a SIS II projekthez kifejlesztett két tesztelési eszközt). Hangsúlyoznunk kell, hogy ezeket a SIS II eszközöket a Tanács 2009. júniusi következtetései is kifejezetten megemlítették a SIS 1+ eszközök mellett, és azokat az első mérföldkőtesztelés során már sikeresen alkalmazták. Továbbá, e megoldás azt is előre látta, hogy a soron következő tesztelési időszakokat és tevékenységeket úgy szerveznék át, hogy 2012 májusára befejeződhessen a nemzeti tesztelés, és 2012 áprilisára megkezdődhessen a második mérföldkőtesztelés. Ezzel a megoldással lehetne legjobban tartani a projekt közös célkitűzéseit: Megbízható tesztelési kampányok lebonyolítása, a 2013 első negyedévére tervezett élesben történő bevetés időpontjának tartása, valamint a SIS 1+ negatív hatásának elkerülése a C.SIS-en belüli erőforrásokra nehezedő nyomás enyhítésével. E megoldás 2011. November 7-én megnyerte a SIS-VIS Bizottságban képviselt delegációk túlnyomó többségének támogatását. Figyelembe véve azonban az egyes tagállamok által az IB Tanács 2011. December 13-i Ülésén ismételten hangoztatott aggályokat, a Bizottság azzal kívánta megerősíteni megbízható második mérföldkőtesztelés iránti közös érdeklődést, hogy meghívta a SIS II eszközök előírásai és megbizgatósága felől még kételkedő tagállamokat, hogy vegyenek részt azok validálásában. A fentiek ellenére a Franciaország által a SIS 1+ számára kifejlesztett eszközöket későbbi tesztelés céljából megtarthatják, ha azok rendelkezésre állnak. 2.4. Az átfogó tesztelés előkészítése Az átállásra vonatkozó jogi aktusok szerint az átfogó tesztelés[3] különösen azt kívánja megerősíteni, hogy a Bizottság és a SIS 1+-ban részt vevő tagállamok befejezték a SIS II-ben szereplő adatok feldolgozásához szükséges műszaki intézkedéseket, és azt kívánja bemutatni, hogy SIS II teljesítményszintje legalábbis egyenértékű a SIS 1 + által elért szinttel. Ennek megfelelően a jelentéstételi időszakban a kérdést jelentősen megtárgyalták, és megkezdődött az átfogó tesztelési terv előkészítése. 2012 első felében ezt alaposan felülvizsgálják és finomítják azzal a céllal, hogy az átfogó tesztelésre - az átállásnak szentelt tevékenységek előtt - 2012 második felében sor kerülhessen. 2.5. Előkészületek az átállásra A konverter tesztelése A SIS 1+-ról a SIS II rendszerre való átállás sikeressége érdekében egy ideiglenes migrációs architektúrát hoznak létre. Az ideiglenes rendszer tartalmazni fog egy konvertert, amely az adatokat a jelenlegi C.SIS és a SIS II Központi Rész között két irányban alakítja át, és biztosítja a két rendszer összehangoltságát a tagállamoknak az egyik rendszerről a másikra való áttéréshez szükséges időtartam alatt[4]. A migrációs architektúra ilyen kulcsfontosságú eleme jelentős tesztelést igényel. Ennek megvalósítása érdekében SIS 1+ tesztelési környezetre volt szükség. Mivel a C.SIS - az eredeti tervek ellenére - nem tudott ilyen környezetet biztosítani, a Bizottságnak új környezetet kellett vásárolnia, és számos tesztelés elvégzésére és validálására volt szükség. Ami magát a konvertert illeti, 2011 októberében átjutott a gyári átvételi vizsgálatokon. Ezt követően a konvertert Strasbourgban bevetették és – a SIS 1+-szal való további tesztelések előtt – a SIS II-vel tesztelték (a rendszermegoldások tesztelése – SIS II). Emellett a Bizottság magában a konverterben telepítette és tesztelte a szükséges SIS 1+ kommunikációs komponenseket, amit el kellett végezni a konverter SIS 1+-hoz való csatlakoztatása előtt. Megtörténtek az előkészületek arra, hogy a konvertert 2012 elejére csatlakoztassák a tesztelési környezethez. 2012 első felében a konvertert a SIS 1+-szal teszteli (minősítési tesztelés) azzal a céllal, hogy 2012 nyarán a konverter mindkét rendszerrel egyidejűleg teszteljék. E munka előfeltétele annak, hogy ki lehessen próbálni a tagállamokkal. A próbák utána a következő lépés az lesz, hogy az élő adatokat 2013 elején áthelyezik a SIS 1-ből a SIS II-be. Az átállás tervezése 2011. február 23-án a SIS-VIS bizottság kedvező véleményt bocsátott ki az átállási tevékenységeket előkészítő három fontos dokumentumról, nevezetesen a SIS II átállási tervről, a tesztelési stratégiáról és a tesztelési tervről. A fentiek közül az átállási tervet úgy alakították ki, hogy eleget tegyen a tagállamok igényeinek azáltal, hogy tükrözi előnyben részesített műszaki megközelítésüket. E megközelítés nem felelt meg teljes mértékben az átállásról szóló jogi aktusoknak. A Bizottság 2012 elején módosító javaslatot tervez előterjeszteni a jogi keretre vonatkozóan azzal a céllal, hogy a jogi rendelkezéseket összehangolja e műszaki megközelítéssel. A tagállamokra még mindig komoly felelősség nehezedik annak biztosítása tekintetében, hogy figyeljenek az adatminőség kérdésére. Csak a SIS 1+ adatminőségi szabályainak megfelelő adatokat lehet átvinni a SIS II-be. A SIS 1+ adatminőségi szabályainak nem megfelelő adatokat a SIS II-re történő átváltás előtt meg kell tisztítani, mivel azokat nem megfelelő formátumban nem lehet áthelyezni. A lengyel elnökség 2011 második felében elsőbbséget biztosított az adattisztításnak. Egy ennek szentelt ülés alkalmával mutatták be, hogy számos tagállam milyen megközelítéssel látott neki e fontos feladatnak. A Bizottság szorosan együttműködik az átállási kézikönyvet összeállító tagállamokkal. E dokumentum részletesen tartalmazza az átállási tervben felvázolt lépéseket. A kézikönyv meghatározza a folyamat során fontos szerepeket és feladatokat, valamint részletes ütemtervet ismertet a tényleges SIS adatok áthelyezésére. E feladat 2011 decemberében kezdődött és 2012 végére kell befejezni. A munkacsoporti üléseken a tagállamok felvetették a SIRENE átállásának kérdését. Ezt azt jelenti, hogy a meglévő SIS 1+ SIRENE irodák rendszereit új SIS II SIRENE rendszerekké változtatják. Az átállásról szóló jogi aktusokban az szerepel, hogy SIS 1+-ban részt vevő tagállamok végzik a kiegészítő információk tesztelését (funkcionális SIRENE-tesztek)[5]. A Bizottság támogatta a tagállamok által a SIRENE irodák közötti adatcsere műszaki előírásainak felülvizsgálatára tett előkészületeket, amelyre 2012 első felében kerül sor. 2.6. SIS II hálózat A SIS II projekt olyan, nagy területre kiterjedő hírközlési hálózat kialakítását is magában foglalja, amely megfelel az elérhetőséggel, a biztonsággal, a földrajzi lefedettséggel és a szolgáltatás színvonalával szemben támasztott követelményeknek, és ezáltal lehetővé teszi a központi és nemzeti rendszerek közötti kommunikációt. Üzemeltetési célokból a tagállamoknak fő és tartalék interfészük is van a hálózattal. A jelentéstételi időszak folyamán újra aktiválták számos tagállam tartalék interfészét, hogy előkészítsék a fő és tartalék helyszínek közötti átállást tartalmazó teszteket. Ez az újraaktiválás 2012-ben is folytatódik. A SIS II alapvető jogi aktusai leírják a SIS II adatait és a SIRENE irodákkal való adatcserét támogató kommunikációs infrastruktúrát[6]. Miután a tagállamok megerősítették a SIS II SIRENE levéltovábbító műszaki leírását, a Bizottság befejezte a közbeszerzési eljárásokat. A levéltovábbítót 2012 első felében telepítették, a tagállamok által a kiegészítő információkkal kapcsolatban végzett tesztelések előtt. 2.7. Üzemeltetési igazgatás A SIS II és a VIS jogi aktusainak elfogadásakor a Tanács és az Európai Parlament által tett együttes nyilatkozatokat követően, 2009 júniusában a Bizottság javaslatot tett a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség felállítására. Az ügynökséget létrehozó rendeletet 2011. október 25-án fogadták el[7]. Az ügynökség 2012. december 1-jén kezdi meg a VIS és az EURODAC üzemeltetési igazgatásával kapcsolatos feladatait, a SIS II üzemeltetési igazgatása tekintetében pedig akkor, amikor e rendszer működésbe lép. A jövőben az ügynökséget a szabadsággal, a biztonsággal és a jog érvényesülésével kapcsolatos térség egyéb nagyméretű IT-rendszerek irányításával is megbízhatják, amennyiben a vonatkozó jogi aktusok így rendelkeznek. 2.8. Biztonság Az előző jelentéstételi időszakban a SIS-VIS bizottság elé terjesztették a SIS II kiegészítő hálózatbiztonságáról szóló tanulmányt. Sikerült olyan műszaki megoldást találni, amely valamennyi követelménynek megfelel, majd kísérleti projekt kezdődött. Beszerezték a szükséges felszerelést, és 2011 októbere és decembere között ellenőrzött környezetben végezték az első fázist. A megoldás alkalmazásának valamennyi technikai lehetőségét validálták. A kísérleti projekt következő lépés egy továbbii tanulmány elkészítése, amelyben három önként jelentkező tagállam részvételére volna szükség. Németország és Ausztria már jelentkezett a részvételre, így még egy önkéntesre van szükség. A cél az, hogy a rendszer 2012 nyarára ütemezett biztonsági ellenőrzése sikeresen menjen végbe. 3. Igazgatás 3.1. Pénzügyi vonatkozások SIS II költségvetés A jelentéstételi időszak végéig a Bizottság által a SIS II projektre vonatkozóan 2002 óta tett költségvetési kötelezettségvállalások összesen 148 283 233 EUR-t tettek ki. A vonatkozó szerződések megvalósíthatósági tanulmányokat, a SIS II központi részének fejlesztését, a támogatást és a minőségbiztosítást, a SIS II hálózatot, a strasbourgi üzemeltetési igazgatás előkészítését, a biztonságot, a biometriával kapcsolatos előkészületeket, a kommunikációval és a szakértők kiküldetésével kapcsolatban felmerült költségeket ölelik fel. Ebből az összegből 2002. és 2011. december vége között ténylegesen 95 414 354 EUR került kifizetésre. A fő kiadási tételek közé a fejlesztés (52 336 641 EUR), a hálózat (24 983 117 EUR), a támogatás és minőségbiztosítás (9 492 497 EUR), valamint a strasbourgi Sankt Johann im Pongau-i üzemeltetési igazgatás előkészítése (7 077 303 EUR) tartozott. Költségvetés-végrehajtás || 2002 és 2011 decembere között || 2011 júliusa és decembere között (EUR-ban) || Kötelezettségvállalási előirányzatok || Kifizetési előirányzatok || Kötelezettségvállalási előirányzatok || Kifizetési előirányzatok Fejlesztés (HP/Stéria) || 80 593 047 || 51 072 141 || 134 184 || 16 204 913 Fejlesztés (Atos) || 3 535 041 || 1 264 500 || 3 535 041 || 1 264 500 Támogatás és minőségbiztosítás || 13 092 269 || 9 492 497 || 2 129 015 || 900 319 Hálózat || 38 526 008 || 24 983 117 || 6 150 053 || 3 462 496 Az üzemeltetési igazgatás előkészítése || 8 965 894 || 7 077 303 || 1 290 179 || 841 246 Biztonság || 1 358 310 || 217 712 || 4 027 || 0 Tanulmányok és konzultáció || 961 131 || 942 261 || 0 || 0 Tájékoztató kampány || 33 373 || 33 373 || 0 || 0 Szakértők kiküldetési költségei || 1 203 286 || 316 577 || 0 || 79 711 Egyéb résztvevők || 14 874 || 14 874 || 0 || 0 ÖSSZESEN: || 148 283 233 || 95 414 354 || 13 242 499 || 22 753 185 További finanszírozás a tagállamok nemzeti fejlesztéséhez 2010 októberében a Tanács arra sürgette a Bizottságot, hogy tegye meg a szükséges intézkedéseket ahhoz, hogy az Európai Külső Határok Alap rendelkezésre álljon a tagállamok nemzeti rendszerfejlesztései befejezésének támogatására. Ennek megfelelően az Európai Külső Határok Alap 2011-es programozása keretében jelentősen átcsoportosították az erőforrásokat a SIS II nemzeti projektek javára. Az esetek többségében eleget lehetett tenni a 2011-es éves programokban szereplő, SIS II-vel kapcsolatos pénzügyi többletszükségleteknek. Nyolc tagállam esetében azonban ez nem volt lehetséges: vagy az Alapból származó részesülésük korlátozottsága miatt és/vagy amiatt, hogy az eves programjaikban szereplő egyéb sürgető, ugyancsak stratégiai prioritásokat kellett finanszírozniuk. Ezért az a döntés született, hogy e szükségleteket a Külső Határok Alap közösségi fellépések részéből fedezik. 2011 végére a Bizottság és az érintett tagállamok az összes támogatási megállapodást aláírták, hogy minden támogatás esetében 75%-os előlegfizetést teljesítettek az érintett tagállam javára. 3.2. Projektirányítás 3.2.1. Átfogó programirányítási tanács (GPMB) Az átállásra vonatkozó jogi aktusok 2010. június 3-án elfogadott módosításai alapján az átfogó programirányítási tanácsot hivatalos formában kijelölték a központi SIS II projektet segítő tanácsadó testületnek, hogy segítse elő a központi és a nemzeti SIS II projekteket összehangolását[8]. Az átfogó programirányítási tanács nem rendelkezik döntéshozatali jogkörrel és a Bizottság vagy a tagállamok képviseletére vonatkozó megbízatással. Az átfogó programirányítási tanács a jelentésben tárgyalt időszak során 20 alkalommal találkozott. 3.2.2. A SIS-VIS bizottság (SIS II) A SIS II kifejlesztésében a Bizottságot a SIS-VIS bizottság segíti. A SIS-VIS bizottság a 2011 júliusa és decembere közötti időszakban öt alkalommal tanácskozott a SIS II-vel kapcsolatos technikai kérdésekről. Az átállással és teszteléssel kapcsolatban számos kulcsfontosságú kérdésben sikerült jóváhagyást kapni. A SIS-VIS bizottság rendszeres ülései mellett a bizottságon belüli munkacsoportokat, valamint tagállami szakértők bevonásával zajló munkaértekezleteket is szerveztek a részletes technikai kérdések megvitatása céljából. Ezeken az üléseken rendszerint a projekt egyes konkrét célkitűzéseivel kapcsolatosan felmerülő témákra összpontosítanak: · A tesztelési tanácsadó csoport a tesztek megszervezésével, végrehajtásával és értelmezésével kapcsolatos kérdésekben nyilvánít véleményt a SIS-VIS Bizottságnak. A csoport a jelentéstételi időszakban 23-szor ülésezett. · a változtatáskezelő tanács (CMB) a jelentett problémák osztályozásával, minősítésével, valamint ezek megoldásának lehetséges hatásaival kapcsolatban ad tanácsot. Mivel sok erőfeszítést fordított arra, hogy megállapodjon a központi rendszer 2010-11-es frissített műszaki leírásáról és a követelmények azt követő stabilizálásáról, ez a munkacsoport – amely SIS-VIS bizottságnak is beszámol – a jelentéstételi időszak folyamán hivatalosan nem ült össze; és ebben az időszakban SIS II áttérési műhelymunkát/találkozót sem tartottak. 3.2.3. Nemzeti tervezés és koordináció A Bizottság projektcsoportját tanácsaival segítő munkacsoportban a tagállamok nemzeti projektmenedzserei (NPM) vesznek részt. A munkacsoport üléseinek célja, hogy megvitassák a részletes tervezéssel, a kockázatokkal és a tevékenységekkel kapcsolatos, központi és nemzeti szinten felmerülő kérdéseket. A jelentés tárgyát képező időszakban a nemzeti projektmenedzserek négy alkalommal üléseztek. 3.2.4. Tanács A Tanácsban folytatott üléseket általánosságban kellemes és együttműködő légkör jellemezte. A projekt nagyon műszaki jellegéből fakadóan a Bizottság külön figyelmet fordított az átláthatóságra, például azáltal, hogy 2011 novemberében részletes levelet biztosított az Elnökségnek. A közös megértés biztosítása céljából a Bizottság bilaterális üléseket tartott azon kérdéseket illetően, amelyekkel kapcsolatban a tagállamok további pontosítást kértek. Ezt a Tanács SIS II munkacsoportjában - amelyben a Bizottság is tag - is követik, amely munkacsoport áttekintést ad a Tanácsnak a tagállami szinten tett előkészületekről. Továbbá, a tagállamok felismerték annak szükségességét, hogy felül kell vizsgálni a SIREN—irodák közötti adatcseréről szóló kulcsfontosságú technikai dokumentumot, valamint struktúrát kell létrehozni a SIRENCE funkcionális tesztelések tervezésére és irányítására. Ennek megfelelően ad-hoc munkacsoportokat hoztak létre, és a Bizottságot mindkettőbe meghívják. A tanácsi következtetésben kifejtetteknek és a projektben részt vevő felek teljes átláthatóság fenntartására vonatkozó kívánságának megfelelően a Bizottság rendszeresen tájékoztatja a Tanácsot a SIS II átfogó ütemtervének végrehajtásával és a központi projekt vonatkozásában felmerülő kiadásokkal kapcsolatban. A Bizottság részt vesz a Tanács Schengeni Információs Rendszerért felelős előkészítő szerveinek ülésein és a Miniszterek Tanácsának minden olyan ülésén, melynek napirendjén szerepel a SIS II. A Bizottság jelentésekben számol be a SIS II projekt jelen helyzetéről és a tervezett következő lépésekről. A Bizottság hetente megjelenő gyorsjelentésében foglalja össze a műszaki fejlesztéseket a projektben nemzeti szinten részt vevő kollégák részére. 3.2.5. Európai Parlament 2011 végén az Európai Parlament úgy határozott, hogy a SIS II projekt előirányzatainak egy részét az EU általános költségvetésének tartalékába helyezi. A Bizottság folyamatosan tájékoztatja az Európai Parlamentet a SIS II aktuális helyzetéről. Amellett, hogy eleget tesz a SIS II-re vonatkozó jogi aktusokban[9] előirt jelentéstételi kötelezettségének, a Bizottság további tájékoztatást nyújtott az Európai Parlamentnek pénzügyi, szerződéses és ütemezési kérdésekkel kapcsolatban, valamint a a projekt állásáról, a 2011. évi SIS II előirányzatok tartalékból történő felszabadításáról folytatott megbeszélések összefüggésében. Végezetül a Bizottság a SIS-el kapcsolatos ügyekben hét parlamenti kérdésre válaszolt. 4. A következő jelentéstételi időszak prioritásai A következő jelentéstételi időszak (2012 januárjától június végéig) során az alábbi hét fő területen zajlik tevékenység: · a nemzeti szintű kiterjesztett megfelelőségi tesztelés véglegesítése; · központi rendszer tagállamokkal végzett minősítési tesztelésének befejezése; · az előzetes rendszerelfogadási tesztelés (PSAT) előkészítése és elvégzése; · a második mérföldkőtesztelés előkészületei és elvégzése; · az átfogó tesztelés előkészítése; · a biztonsági kísérleti projekt, valamint azt követő teszt és ellenőrzés előkészítése; · a SIS II SIRENE levéltovábbító telepítése még azelőtt, hogy a tagállamok tesztelnék a kiegészítő információkat 5. Következtetések Ahogyan az az intenzív tesztelési időszakokban lenni szokott, mind a központi, mind a nemzeti rendszerrel kapcsolatban merültek fel megoldandó problémák. E problémákra azonban sikerült közös erőfeszítéssel és pragmatikus módon kezelni és megoldani, igy a SIS II projekt továbbra is megfelelően halad. Ezen ellenőrzések egy sor 2012-ben végzendő kritikus teszteléshez szolgáltatnak alapot, nevezetesen a PSAT-hoz, a második mérföldkőteszteléshez és az átfogó teszteléshez. Nemzeti szinten a tagállamok 2012 első felében továbbra is biztosítják, hogy a tagállamok közötti kiegészítő információk cseréjének teszteléséhez jól tudják használni az újonnan telepített SIRENE levéltovábbító rendszert. A Bizottság és a tagállamok továbbra is együttműködnek annak biztosítása céljából, hogy a SIS II megfelel a 2012 nyarán esedékes biztonsági ellenőrzés követelményeinek. Végül pedig a konverter már elvégzett tesztjei alapján folytatódik a SIS 1+-ról a SIS II-re történő átállás előkészítése. I. MELLÉKLET SIS-VIS bizottsági (SIS II) és munkacsoporti ülések A jelentéstételi időszak során tartott ülések 2011. JÚLIUS 12., 19., 25. || SIS II átfogó programirányítási tanács 18. || SIS átállási munkaértekezlet 26. || SIS II nemzeti projektmenedzseri ülés 26. || SIS-VIS bizottság (SIS II műszaki bizottsági ülés) 11. || SIS II tesztelési stratégiai munkaértekezlet 4., 18., 25. || SIS II tesztelési tanácsadó csoport ülése 2011. AUGUSZTUS 2., 9., 22. || SIS II átfogó programirányítási tanács 23. || SIS II nemzeti projektmenedzseri ülés 23. || SIS-VIS bizottság (SIS II műszaki bizottsági ülés) 1., 15., 22. || SIS II tesztelési tanácsadó csoport ülése 2011. SZEPTEMBER 2., 9., 16., 22., 30. || SIS II átfogó programirányítási tanács 23 || SIS-VIS bizottság (SIS II műszaki bizottsági ülés) 23. || SIS II nemzeti projektmenedzseri ülés 29. || SIS II tesztelési tanácsadó csoport ülése 22. || SIS II munkaértekezlet a megfelelőségi tesztelésről, a (kiterjesztett) tesztelési tervet ismertető dokumentumokról (TDD) 24. || SIS átállási munkaértekezlet 2011. OKTÓBER 6., 13., 27. || SIS II átfogó programirányítási tanács 5., 12., 19., 26. || SIS II tesztelési tanácsadó csoport ülése 2011. NOVEMBER 10., 18., 24. || SIS II átfogó programirányítási tanács 25. || SIS-VIS bizottság (SIS II műszaki bizottsági ülés) 25. || SIS II nemzeti projektmenedzseri ülés 17. || SIS II átállási munkaértekezlet 12., 17., 24., 31. || SIS II tesztelési tanácsadó csoport ülése 2011. DECEMBER 1., 8., 15., 28. || SIS II átfogó programirányítási tanács 23. || SIS II kiterjesztett megfelelőségi tesztelési munkaértekezlet 29. || SIS-VIS bizottság (SIS II műszaki bizottsági ülés) 29. || SIS II nemzeti projektmenedzseri ülés 7., 14., 21. || SIS II tesztelési tanácsadó csoport ülése SIS-VIS bizottsági (SIS II) és munkacsoporti ülések b) A következő jelentéstételi időszakra ideiglenesen beütemezett ülések 2012. JANUÁR 6., 12., 19., 27. || SIS II átfogó programirányítási tanács 20. || SIS-VIS bizottság (SIS II műszaki bizottsági ülés) 20. || SIS II nemzeti projektmenedzseri ülés 5., 12., 19., 26. || SIS II tesztelési tanácsadó csoport ülése 14. || SIS II második mérföldkőtesztelés előkészítési ülés 2012. FEBRUÁR 10., 23. || SIS II átfogó programirányítási tanács 2., 9., 16., 23., 30. || SIS II tesztelési tanácsadó csoport ülése 2012. MÁRCIUS 7., 14., 21., 28. || SIS II átfogó programirányítási tanács 21. || SIS-VIS bizottság (SIS II műszaki bizottsági ülés) 21. || SIS II nemzeti projektmenedzseri ülés 6., 13., 20., 27. || SIS II tesztelési tanácsadó csoport ülése 2012. ÁPRILIS 5., 19., 26. || SIS II átfogó programirányítási tanács 24. || SIS-VIS bizottság (SIS II műszaki bizottsági ülés) 24. || SIS II nemzeti projektmenedzseri ülés 4., 11., 18., 25. || SIS II tesztelési tanácsadó csoport ülése 2012. MÁJUS 9., 16., 23., || SIS II átfogó programirányítási tanács 23. || SIS-VIS bizottság (SIS II műszaki bizottsági ülés) 23. || SIS II nemzeti projektmenedzseri ülés 8., 15., 22., 29. || SIS II tesztelési tanácsadó csoport ülése 2012. JÚNIUS 7., 14., 21. || SIS II átfogó programirányítási tanács 21. || SIS-VIS bizottság (SIS II műszaki bizottsági ülés) 21. || SIS II nemzeti projektmenedzseri ülés 6., 13., 20. || SIS II tesztelési tanácsadó csoport ülése [1] A Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló, 2008. október 24-i 1104/2008/EK tanácsi rendelet (HL L 299., 2008.11.8., 1. o.). [2] A Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló, 2008. október 24-i 2008/839/IB tanácsi határozat (HL L 299., 2008.11.8., 43. o.). [3] Az 1104/2008/EK tanácsi rendelet és a 2008/839/IB tanácsi határozat közös 8. cikke. [4] A 2008. október 24-i 1104/2008/EK tanácsi rendelet és a 2008. október 24-i 2008/839/IB tanácsi határozat közös 10. cikkének (3) bekezdése. [5] Az 1104/2008/EK tanácsi rendelet és a 2008/839/IB tanácsi határozat közös 9. cikkének (1) bekezdése. [6] A Schengeni Információs Rendszer második generációjának (SIS II) létrehozásáról, működtetéséről és használatáról szóló, 2006. december 20-i 1987/2006/EK európai parlamenti és tanácsi rendelet (HL L 381, 2006.12.28., 4. o.) és a Schengeni Információs Rendszer második generációjának (SIS II) létrehozásáról, működtetéséről és használatáról szóló, 2007. június 12-i 2007/533/IB tanácsi határozat (HL L 205., 2007.8.7., 63. o.) közös 4. cikke. [7] A szabadságon, a biztonságon és a jog érvényesülésén alapuló térség nagyméretű IT-rendszereinek operatív irányítását végző ügynökség létrehozásáról szóló 2011. október 25-i 1077/2011/EU európai parlamenti és tanácsi rendelet. (HL L 286., 2011.11.1., 1. o.). [8] A Tanács 541/2010/EU rendelete (2010. június 3.) a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló 1104/2008/EK rendelet módosításáról (HL L 155., 2010.6.22., 19. o.), valamint a Tanács 542/2010/EU rendelete (2010. június 3.) a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló 2008/839/IB határozat módosításáról (HL L 155., 2010.6.22., 23. o.), amelyek 17a. cikket illesztettek az átállásra vonatkozó jogi aktusokba. [9] Az 1104/2008/EK tanácsi rendelet és a 2008/839/IB tanácsi határozat közös 18. cikke.